1.3 ลักษณะการประกอบธุรกิจ

1. ประวัติความเป็นมาและพัฒนาการที่สำคัญในช่วงที่ผ่านมา

บริษัท ไดเมท (สยาม) จำกัด (มหาชน) จดทะเบียนก่อตั้งบริษัทเมื่อวันที่ 9 กุมภาพันธ์ 2525
เพื่อดำเนินธุรกิจผลิตและจำหน่ายผลิตภัณฑ์สีคุณภาพสูงสำหรับใช้ทาในงานอุตสาหกรรมและงานโครงเหล็กที่ใช้ในงานก่อสร้างต่างๆ
อาทิ โรงงานอุตสาหกรรมปิโตรเคมี โรงกลั่นน้ำมัน โรงผลิตไฟฟ้า
แท่นขุดเจาะน้ำมันและก๊าซในอ่าวไทย เพื่อป้องกันสนิมเหล็ก รวมไปถึงสีทาอาคาร สีเคลือบไม้
สีทาเฟอร์นิเจอร์ และสีอุตสาหกรรม เช่น สีพ่นถังก๊าซ เป็นต้น
โดยบริษัทมีความเป็นมาที่สำคัญในช่วงที่ผ่านมา ดังนี้

บริษัทมีความเป็นมาที่สำคัญโดยสังเขป ดังนี้

  ปี 2525: ก่อตั้ง บริษัท ไดเมท (สยาม) จำกัด ซึ่งเป็นบริษัทในเครือเอ็คมิลกรุ๊ป (Acmil
  Group) ประเทศออสเตรเลีย
  โดยผลิตสีป้องกันสนิมคุณภาพสูงให้แก่โครงการอุตสาหกรรมระดับประเทศ
  แท่นขุดเจาะน้ำมันและก๊าซในอ่าวไทย ซึ่งต้องการความทนทานในการป้องกันสูง
  ทั้งนี้ยังมีบริษัทในเครือในภูมิภาคเอเซียที่ประเทศสิงคโปร์ ประเทศมาเลเซีย
  และประเทศอินโดนิเซีย

  ปี 2528: เอซีไอ (ACI - Australian Consolidated Industries)
  ซึ่งเป็นผู้ผลิตวัสดุก่อสร้างและแก้วรายใหญ่ของประเทศออสเตรเลียได้เข้ามาซื้อกิจการของไดเมทในภูมิภาคเอเซียทั้งหมด
  ดังนั้น บริษัท ไดเมท (สยาม) จำกัด จึงกลายเป็นหนึ่งในบริษัทในเครือของบริษัท
  ไทยกลาสอินดัสตรี้ จำกัด ในประเทศไทย

  ปี 2531: บริษัท วัททิล ออสเตรเลีย พีทีวาย จำกัด (Wattyl Australia Pty Ltd :
  บริษัทจดทะเบียนในตลาดหลักทรัพย์ของประเทศออสเตรเลีย)
  ได้ซื้อกิจการกลุ่มบริษัทไดเมทในภูมิภาคเอเซียจาก ACI และได้ขยายตลาด
  รวมถึงสร้างผลิตภัณฑ์ใหม่ที่ทำให้บริษัทมีความเข้มแข็งมากขึ้น อาทิ สีทาเฟอร์นิเจอร์
  และสีทาอาคาร เป็นต้น

  ปี 2533: บริษัท ไดเมท (สยาม) จำกัด ได้เปลี่ยนชื่อบริษัทเป็น บริษัท วัททิล ไดเมท (สยาม)
  จำกัด และได้ขยายตลาดสู่อุตสาหกรรมโรงงานเฟอร์นิเจอร์ไม้ได้สำเร็จ

  ปี 2536: บริษัท วัททิล ไดเมท (สยาม) จำกัด
  ย้ายสำนักงานและโรงงานมาตั้งอยู่ที่นิคมอุตสาหกรรมบางปู จังหวัดสมุทรปราการ
  เพื่อขยายกำลังการผลิตและยอดขายให้เติบโตอย่างต่อเนื่อง

  ปี 2545: บริษัท วัททิล ออสเตรเลีย พีทีวาย จำกัด (Wattyl Australia Pty Ltd.)
  ตัดสินใจขายบริษัทในเครือที่ตั้งอยู่ในภูมิภาคเอเซีย
  ซึ่งในขณะนั้นผู้บริหารที่เป็นคนไทยบางส่วนของบริษัท วัททิล ไดเมท (สยาม) จำกัด
  ตัดสินใจซื้อกิจการมาบริหารเอง โดยได้ทำสัญญารับการสนับสนุนด้านเทคโนโลยี
  และการให้ใช้ลิขสิทธิ์เทคโนโลยี การผลิตสีจาก Ameron (ปัจจุบันได้ขายธุรกิจในส่วนของ
  Ameron High Performance Coating Group ให้แก่ PPG
  ซึ่งเป็นผู้ผลิตและจำหน่ายผลิตภัณฑ์วัสดุก่อสร้าง เคมีภัณฑ์ และสีเป็นอันดับสองของโลก) และ
  Wattyl (รายละเอียดตามสรุปสาระสำคัญของสัญญา) ทำให้บริษัท วัททิล ไดเมท (สยาม)
  จำกัด เป็นบริษัทของกลุ่มผู้ถือหุ้นคนไทย

  ปี 2548: • ที่ประชุมวิสามัญผู้ถือหุ้นครั้งที่ 2/2548 เมื่อวันที่ 17 มิถุนายน 2548
  มีมติพิเศษให้เพิ่มทุนจดทะเบียนซึ่งชำระแล้วเต็มมูลค่าจาก 6,500,000 บาท เป็น 20,000,000
  บาท โดยการออกหุ้นสามัญเพิ่มทุนจำนวน 135,000 หุ้น มูลค่าที่ตราไว้หุ้นละ 100 บาท
  ขายให้กับผู้ถือหุ้นเดิม

-   บริษัทได้เข้าร่วมลงทุนใน SUNCOAT ซึ่งมีทุนจดทะเบียนเท่ากับ 3,000,000 บาท
    และดำเนินธุรกิจจำหน่ายสีทนความร้อนสำหรับใช้ในอุตสาหกรรมยานยนต์และชิ้นส่วนเครื่องใช้ไฟฟ้า
    ซึ่ง SUNCOAT มีผู้ถือหุ้นหลักเป็นผู้ถือหุ้นชาวไทย
    และชาวญี่ปุ่นที่มีประสบการณ์และความเชี่ยวชาญในเทคโนโลยีผลิตสีทนความร้อน
    โดยบริษัทจำหน่ายและรับจ้างผลิตสีทนความร้อนให้กับ SUNCOAT
    ซึ่งบริษัทมีสัดส่วนการถือหุ้นร้อยละ 10 ของทุนจดทะเบียน SUNCOAT

  ปี 2549: • ที่ประชุมคณะกรรมการบริษัทครั้งที่ 3/2549 เมื่อวันที่ 12 กรกฎาคม 2549
  มีมติให้บริษัทซื้อหุ้นของบริษัท เอเชี่ยน คอร์โรชั่น คอนโทรล เทรดดิ้ง จำกัด ในสัดส่วนร้อยละ
  99.96 ของทุนจดทะเบียน เพื่อจัดโครงสร้างกลุ่มบริษัท

-   ที่ประชุมวิสามัญผู้ถือหุ้นครั้งที่ 2/2549 เมื่อวันที่ 20 กรกฎาคม 2549
    มีมติพิเศษให้เพิ่มทุนจดทะเบียนซึ่งชำระเต็มมูลค่าแล้วจาก 20,000,000 บาท เป็น
    60,000,000 บาท โดยออกหุ้นสามัญเพิ่มทุนจำนวน 400,000 หุ้น มูลค่าที่ตราไว้หุ้นละ 100
    บาท ขายให้กับผู้ถือหุ้นเดิม

-   ที่ประชุมวิสามัญผู้ถือหุ้นครั้งที่ 4/2549 เมื่อวันที่ 17 สิงหาคม 2549
    มีมติพิเศษให้เพิ่มทุนจดทะเบียนซึ่งชำระเต็มมูลค่าแล้วจาก 60,000,000 บาท เป็น
    70,000,000 บาท โดยการออกหุ้นสามัญเพิ่มทุนจำนวน 100,000 หุ้น มูลค่าที่ตราไว้หุ้นละ
    100 บาท ขายให้กับกองทุนรวมเพื่อร่วมลงทุนในวิสาหกิจขนาดกลางและขนาดย่อม
    (รายละเอียดตามสรุปสาระสำคัญของสัญญาการร่วมลงทุน)

  ปี 2550: • ที่ประชุมวิสามัญผู้ถือหุ้นครั้งที่ 2/2550 เมื่อวันที่ 17 ตุลาคม 2550
  มีมติพิเศษให้เพิ่มทุนจดทะเบียน เป็น 90,000,000 บาท
  และมีมติให้เปลี่ยนแปลงมูลค่าหุ้นที่ตราไว้จากมูลค่าหุ้นละ 100 บาท เป็นมูลค่าหุ้นละ 0.50 บาท
  ส่งผลให้บริษัทมีทุนจดทะเบียนจำนวน 90,000,000 บาท แบ่งเป็นหุ้นสามัญจำนวน
  180,000,000 หุ้น โดยมีทุนจดทะเบียนที่ชำระแล้วจำนวน 70,000,000 บาท
  แบ่งเป็นหุ้นสามัญจำนวน 140,000,000 หุ้น มูลค่าที่ตราไว้หุ้นละ 0.50 บาท
  และมีหุ้นสามัญที่ยังไม่ได้เรียกชำระจำนวน 40,000,000 หุ้น
  ซึ่งหุ้นสามัญเพิ่มทุนที่ยังไม่ได้เรียกชำระจำนวน 40,000,000 หุ้น
  ที่ประชุมผู้ถือหุ้นมีมติให้จัดสรรไว้สำหรับการเสนอขายให้กับประชาชนทั่วไป

-   ณ วันที่ 25 ตุลาคม 2550 บริษัทดำเนินการแปรสภาพบริษัทจำกัดเป็นบริษัทมหาชนจำกัด
    และได้เปลี่ยนชื่อบริษัทจากบริษัท วัททิล ไดเมท (สยาม) จำกัด เป็นบริษัท ไดเมท (สยาม)
    จำกัด (มหาชน)

-   ณ วันที่ 24 พฤศจิกายน 2550 บริษัทลงนามสัญญาฉบับใหม่กับ PPG
    โดยทำสัญญาสั่งผลิตสีป้องกันสนิม (Special Manufacturing Agreement)
    และสัญญาให้เป็นผู้แทนจำหน่ายสีป้องกันสนิมในประเทศไทย (Distributor Agreement)
    เป็นระยะเวลา 3 ปี (ตั้งแต่วันที่ 1 มกราคม 2551 ถึงวันที่ 31 ธันวาคม 2553)

  ปี 2551: • ณ. วันที่ 21 มกราคม 2551
  หุ้นสามัญของบริษัทเข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอ (mai)
  และเริ่มมีการซื้อขายหุ้น “ไดเมท” อย่างเป็นทางการ

-   ณ. วันที่ 21 มีนาคม 2551 บริษัทลงนามปรับปรุงสัญญาสั่งผลิตสีป้องกันสนิม (Special
    Manufacturing Agreement) เพื่อให้การจำหน่ายให้ลูกค้าของบริษัทคล่องตัวขึ้น

-   ณ. วันที่ 21 มีนาคม 2551 บริษัทลงนามสัญญาเป็นผู้แทนจำหน่ายสีพ่นซ่อมรถยนต์ยี่ห้อ
    “BILUX” (บีลักซ์) กับ PPG โดยมีผลตั้งแต่วันที่ 1 เมษายน 2551 ถึง 31 มีนาคม 2554
    รวมระยะเวลา 3 ปี

  ปี 2552: • กุมภาพันธ์ 2552 เริ่มงานก่อสร้างส่วนขยายห้องทดลอง และสร้างโกดังเก็บวัตถุดิบ
  เพื่อปรับปรุงให้มีความปลอดภัยและเพิ่มประสิทธิภาพการผลิต
  โกดังสร้างเสร็จสมบูรณ์และใช้งานแล้ว ส่วนห้องทดลองคาดว่าจะเสร็จสมบูรณ์ในเดือนตุลาคม
  2552

-   เมษายน 2552 เริ่มงานก่อสร้างถังเก็บ Solvent จำนวน 4 ใบ ใบละ 15,000 ลิตร
    และต่อท่อไปใช้ในส่วนการผลิต เพื่อเพิ่มประสิทธิภาพการผลิต

  ปี 2553: • ปรับปรุงบริเวณการผลิต เพื่อรองรับการขยายตัวของสินค้าในอนาคต
  รวมทั้งปรับปรุงพื้นที่คลังสินค้าให้ใช้งานได้อย่างมีประสิทธิภาพมากขึ้น และขยายงานด้านการตลาด
  เพื่อเพิ่มยอดขายผลิตภัณฑ์สีทาอาคาร

-   บริษัทเพิ่มสัดส่วนการลงทุนในบริษัท เอเชี่ยน คอร์โรชั่น คอนโทรล เทรดดิ้ง จำกัด
    เป็นร้อยละ 99.98 ของทุนจดทะเบียนบริษัท

-   บริษัท ไดเมท และ ACCT ได้เซ็นสัญญารับการแต่งตั้งเป็น Agent ของบริษัท Wilson
    Taylor Asia Pacific PTELTD ของประเทศสิงค์โปร เพื่อทำธุรกิจการป้องกันสนิมแบบ
    Cathodic Protection

  ปี 2554: • บริษัทเพิ่มผู้แทนจำหน่ายสีไดเมทในต่างจังหวัด เช่น เชียงใหม่ สมุย ภูเก็ต หัวหิน
  ชุมพร ราชบุรี เป็นต้น

-   ขยายตลาดออกแบบติดตั้งระบบป้องกันสนิมแบบ Cathodic Protection ในบริษัทย่อย ACCT

-   ปรับปรุงขยายพื้นที่การผลิต

-   เปิดร้านขายสีในบริเวณโรงงาน เพื่อจำหน่ายให้บุคคลทั่วไป
    และให้บริษัทที่อยู่ในนิคมอุตสาหกรรมบางปู

  ปี 2555: • บริษัทปรับปรุงขยายพื้นที่คลังสินค้า เพื่อรองรับยอดขายที่เพิ่มขึ้น

-   เพิ่มผู้แทนจำหน่ายสีกับห้างสรรพสินค้าทันสมัย ( Modern Trade ) เช่น บริษัท โฮม
    โปรดักส์ เซ็นเตอร์ จำกัด (มหาชน) (Home Pro) เป็นต้น

-   เพิ่มผู้แทนจำหน่ายสีกับห้างร้านทั่วไป

2.  ภาพรวมการประกอบธุรกิจของกลุ่มบริษัท

บริษัทย่อย

ACCT จดทะเบียนจัดตั้งเมื่อวันที่ 28 มีนาคม 2531 ตั้งอยู่เลขที่ 602 หมู่ 2 ถนนสุขุมวิท
ตำบลบางปูใหม่ อำเภอเมืองสมุทรปราการ จังหวัดสมุทรปราการ ดำเนินธุรกิจจำหน่ายสี
รับเหมาทาสีงานโครงการ และออกแบบติดตั้งระบบป้องกันสนิมแบบ Cathodic Protection
สำหรับท่อก๊าซใต้ดิน โครงสร้างเหล็กใต้น้ำฯลฯ โดยบริษัทถือหุ้นใน ACCT ร้อยละ 99.98
ของทุนจดทะเบียนของ ACCT ซึ่งเท่ากับ 4,000,000 บาท โดยแบ่งเป็นหุ้นสามัญจำนวน 39,482
หุ้น และหุ้นบุริมสิทธิ์จำนวน 510 หุ้น มูลค่าที่ตราไว้หุ้นละ 100 บาท

บริษัทที่เกี่ยวข้องกัน

1) SUNCOAT จดทะเบียนจัดตั้งเมื่อวันที่ 10 ตุลาคม 2548 ตั้งอยู่เลขที่ 888/18 หมู่ที่ 19
ถนนบางพลี-ตำหรุ ตำบลบางพลีใหญ่ อำเภอบางพลี จังหวัดสมุทรปราการ
ดำเนินธุรกิจจำหน่ายสีทนความร้อนสำหรับใช้ในอุตสาหกรรมยานยนต์ และชิ้นส่วนเครื่องใช้ไฟฟ้า
โดยบริษัทถือหุ้นในสัดส่วนร้อยละ 10 ของทุนจดทะเบียนของ SUNCOAT ซึ่งเท่ากับ 3,000,000
บาท แบ่งเป็นหุ้นสามัญจำนวน 30,000 หุ้น มูลค่าที่ตราไว้หุ้นละ 100 บาท

2) SOLID จดทะเบียนจัดตั้งเมื่อวันที่ 23 สิงหาคม 2532 ตั้งอยู่เลขที่ 589/1 ถนนจันทน์
แขวงวัดพระยาไกร เขตบางคอแหลม จังหวัดกรุงเทพมหานคร ดำเนินธุรกิจรับเหมาก่อสร้าง
มีทุนจดทะเบียนชำระแล้วเต็มมูลค่าเท่ากับ 6,000,000 บาท แบ่งเป็นหุ้นสามัญจำนวน 600 หุ้น
มูลค่าที่ตราไว้หุ้นละ 10,000 บาท โดยมีกรรมการ กรรมการบริหาร
และกรรมการผู้มีอำนาจลงนามบริษัท เป็นบุคคลที่เกี่ยวข้องกับนางอัจฉรา โมมินทร์
ถือหุ้นในสัดส่วนร้อยละ 57 ของทุนจดทะเบียน และมีอำนาจควบคุมใน SOLID

3.  โครงสร้างรายได้ของบริษัทและบริษัทย่อย

+------------------------------+-----+-----+-----+-----+-----+-----+
| ประเภทรายได้                  | ส   |     | ส   |     | ส   |     |
|                              | ิ้นสุด |     | ิ้นสุด |     | ิ้นสุด |     |
|                              | 30  |     | 30  |     | 30  |     |
|                              | ม   |     | ม   |     | ม   |     |
|                              | ิ.ย. |     | ิ.ย. |     | ิ.ย. |     |
|                              | 53  |     | 54  |     | 55  |     |
+------------------------------+-----+-----+-----+-----+-----+-----+
|                              | ล้าน | ร้อ  | ล้าน | ร้อ  | ล้าน | ร้อ  |
|                              | บาท | ยละ | บาท | ยละ | บาท | ยละ |
+------------------------------+-----+-----+-----+-----+-----+-----+
| 1.  มูลค่าการจำหน่ายในประเทศ    |     |     |     |     |     |     |
+------------------------------+-----+-----+-----+-----+-----+-----+
| 1.  สีป้องกันสนิม                | 142 | 49  | 151 | 41  | 152 | 38  |
|                              | .83 | .19 | .20 | .76 | .16 | .92 |
+------------------------------+-----+-----+-----+-----+-----+-----+
| 2.  สีเคลือบไม้                 | 71  | 24  | 73  | 20  | 68  | 17  |
|                              | .35 | .57 | .19 | .21 | .91 | .63 |
+------------------------------+-----+-----+-----+-----+-----+-----+
| 3.  สีอุตสาหกรรม               | 29  | 10  | 34  | 9   | 40  | 10  |
|                              | .95 | .31 | .98 | .66 | .20 | .28 |
+------------------------------+-----+-----+-----+-----+-----+-----+
| 4.  สีทาอาคาร                 | 13  | 4   | 17  | 4   | 34  | 8   |
|                              | .30 | .58 | .91 | .95 | .07 | .71 |
+------------------------------+-----+-----+-----+-----+-----+-----+
| 5.  อื่นๆ                      | 28  | 9   | 80  | 22  | 86  | 22  |
|     (สีอื่นรวมทั้งราย             | .09 | .68 | .57 | .25 | .83 | .21 |
| ได้จากการรับจ้างผลิตและงานบริการ) |     |     |     |     |     |     |
+------------------------------+-----+-----+-----+-----+-----+-----+
| รวมมูลค่าการจำหน่ายในประเทศ     | 285 | 98  | 357 | 98  | 382 | 97  |
|                              | .52 | .33 | .85 | .83 | .17 | .75 |
+------------------------------+-----+-----+-----+-----+-----+-----+
| 1.  มูลค่าการจำหน่ายในต่างประเทศ | 3   | 1   | 2   | 0   | 5   | 1   |
|                              | .34 | .15 | .04 | .56 | .93 | .52 |
+------------------------------+-----+-----+-----+-----+-----+-----+
| รวมมูลค่าการจำหน่ายในต่างประเทศ  | 3   | 1   | 2   | 0   | 5   | 1   |
|                              | .34 | .15 | .04 | .56 | .93 | .52 |
+------------------------------+-----+-----+-----+-----+-----+-----+
| รวมรายได้จากการจำหน่าย         | 288 | 99  | 359 | 99  | 388 | 99  |
|                              | .86 | .48 | .89 | .39 | .10 | .27 |
+------------------------------+-----+-----+-----+-----+-----+-----+
| รายได้อื่นๆ                     | 1   | 0   | 2   | 0   | 2   | 0   |
|                              | .51 | .52 | .20 | .61 | .84 | .73 |
+------------------------------+-----+-----+-----+-----+-----+-----+
| รายได้รวม                     | 290 | 100 | 362 | 100 | 390 | 100 |
|                              | .37 | .00 | .09 | .00 | .94 | .00 |
+------------------------------+-----+-----+-----+-----+-----+-----+

หมายเหตุ : รายได้อื่น ประกอบด้วย รายได้ค่าธรรมเนียมการจัดการ รายได้ค่าเช่า
และดอกเบี้ยรับ

4.  เป้าหมายการดำเนินธุรกิจ

บริษัทกำหนดเป้าหมายที่จะเป็นผู้ผลิตผลิตภัณฑ์สีคุณภาพสูงที่ได้มาตรฐาน
ภายใต้การดูแลและรักษาตามนโยบายผลกระทบต่อสิ่งแวดล้อม
โดยบริษัทมีแผนงานที่อยู่ระหว่างดำเนินการ ดังนี้

1)  พัฒนาและขยายฐานสีทาอาคารในประเทศ

2)  ดำเนินการปรับปรุงระบบและกระบวนการผลิต คลังสินค้า
    และสถานที่เพื่อให้สอดคล้องกับมาตรฐานนโยบายสิ่งแวดล้อม ISO 14000

3)  ปรับปรุงและพิจารณาระบบและกระบวนการผลิต
    รวมทั้งการจัดซื้อจัดหาวัตถุดิบและวัสดุที่ใช้ในการผลิต

4)  พัฒนาตลาดและขยายช่องทางการจัดจำหน่าย
    รวมทั้งคลังสินค้าให้ครอบคลุมกลุ่มลูกค้าเป้าหมายมากขึ้น